मूर्ति प्रतिष्ठा के बाद स्वर्ण श्लाका से खोला गया गजानंद महाराज का मुख
शहरके आडा बाजार में बुधवार को गजानन महाराज मूर्ति की प्राण प्रतिष्ठा को लेकर पोकरण सहित आस-पास क्षेत्र धर्ममय बन गया। प्राण प्रतिष्ठा समारोह से पूर्व यज्ञ का आयोजन किया गया। यज्ञ में आईवंश रंगा, बंशीलाल रंगा, नारायणदास रंगा, गोपाल रंगा सभी ने सप|ीक उपस्थित होकर यज्ञ में आहुतियां दी। मूर्ति की प्राण प्रतिष्ठा के दौरान स्वर्ण श्लाका से मूर्ति का मुख खोला गया। इस अवसर पर परेऊ मठ के ओमकार भारती, शेरगढ़ के शिवगिरी महाराज, रामदेवरा के महंत प्रेमनाथ, भियाड़ मठ के मगनपुरी, तारातरा मठ के महंत प्रतापपुरी, मोह निरंजन भारती, सुथार मंडी, मोहनगढ़, उपस्थित महंतों को शॉल तथा सीख देकर विदाई दी गई। इसके साथ ही बुधवार की शाम को बागर मैदान में महाप्रसादी का आयोजन किया गया।
प्राणप्रतिष्ठा समारोह में संतों दिन दिए प्रवचन : शहरके आडा बाजार में आयोजित प्राण प्रतिष्ठा समारोह के दौरान प्रवचन का आयोजन किया गया। प्राण प्रतिष्ठा समारोह में तारातरा मठ के स्वामी प्रतापपुरी महाराज ने कहा कि आज के युवा दिनों दिन नशे की ओर अग्रसर हो रहे हैं। उन्होंने सभी युवाओं को नशे से दूर रहने का आह्वान किया। इसी प्रकार निरंजन भारती ने कहा कि आज के समय गायों के भी दिनों-दिन दशा खराब होती जा रही है। लेकिन अभी तक सरकार द्वारा किसी प्रकार का कदम नहीं उठाया जा रहा है। उन्होंने सभी लोगों को गायों को बचाने के लिए सहयोग तथा गायों की हो रही दुर्दशा को बंद करने की अपील की। उन्होंने कहा कि गाय नहीं बचेगी तो देश नहीं बचेगा। प्राण प्रतिष्ठा समारोह में एमएलए शैतानसिंह राठौड़, उपप्रधान इंद्रसिंह जोधा, चेयरमैन आनंदीलाल गुचिया, जुगलकिशोर व्यास, हरिवंश आर.व्यास, सरद व्यास, आचार्य राधाकिशन जोशी, राणूलाल छंगाणी, एडवोकेट रतनलाल पुरोहित, अलसीदास राठी, कैलाश पुरोहित, गणेशीलाल व्यास, कानसिंह राजपुरोहित, जगदीश राजपुरोहित, चैनसुख पुरोहित, श्यामसुंदर बोहरा, मौजीराम छंगाणी, घनश्याम छंगाणी सहित कई श्रद्धालु उपस्थित थे।
पोकरण. प्राण प्रतिष्ठा कार्यक्रम के दौरान यज्ञ में आहुतियां देते यजमान।
hin_Deva hin_Deva hin_Deva hin_Deva